Juan Maldacena

Juan Martín Maldacena (sündinud 10. septembril 1968 Buenos Aireses) on Argentina päritolu Ameerika Ühendriikide füüsikateoreetik. Tal on USA, Argentina ja Itaalia kodakondsus.

Ta on lõpetanud 1991. aastal Río Negro provintsis asuva Balseiro Instituudi ja kaitsnud 1996. aastal Princetoni Ülikoolis füüsikaalase doktoritöö "Black Holes in String Theory". 1999. aastal sai ta MacArthuri stipendiumi.

Maldacena oli aastatel 1999–2001 Harvardi Ülikooli füüsikaprofessor. Alates 2001. aastast töötab ta Princetonis asuvas Süvauuringute Instituudis professorina (2016. aastast Carl P. Feinbergi professor).

Tema teadustöö hõlmab kvantväljateooriat, kvantgravitatsiooni, stringiteooriat ja teoreetilise füüsikat. 1997. aastal avastas ta seose stringiteooria ja kalibratsiooniteooria vahel, mida nimetatakse N=4-supersümmeetriliseks Yangi-Millsi teooriaks.

2012. aastal väitis ta koos Leonard Susskindiga, et mustade aukude "tulemüüri paradoksi" on võimalik lahendada, kui kvantpõimunud osakesed on omavahel ühenduses väikeste ussiaukude abil.

Tunnustus
2002 – Pius XI medal
2007 – Dannie Heinemani matemaatilise füüsika auhind 
2007 – valiti Ameerika Kunstide ja Teaduste Akadeemia liikmeks
2008 – Diraci medal (ICTP)
2012 – Pomerantšuki auhind
2012 – Läbimurde auhind fundamentaalfüüsikas
2013 – valiti USA  Rahvusliku Teaduste Akadeemia liikmeks
2013 – valiti  Paavstliku Teaduste Akadeemia liikmeks
2018 – Lorentzi medal
2018 – Albert Einsteini medal

Viited

Välislingid
Juan Maldacena koduleht

Kategooria:Ameerika Ühendriikide füüsikateoreetikud
Kategooria:Argentina teadlased
Kategooria:Princetoni Ülikooli vilistlased
Kategooria:Sündinud 1968